Recull el que ha deixat el teu gos, als col·legis d'Alaquàs
12/03/2012

# Recull el que ha deixat el teu gos, als col·legis d'Alaquàs

*   12/03/2012
*   [Imprimir](#)
*   Compartir
*    https://www.alaquas.org/documento.asp?id\_do=13132

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13132%2F0&title=Ajuntament%20d%27Alaqu%C3%A0s.%20Premsa.Recull%20el%20que%20ha%20deixat%20el%20teu%20gos%2C%20als%20col%C2%B7legis%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13132/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13132/12032012dsc08282_copia_Form_4.jpg)](https://www.alaquas.org/ficheros/documentos/2012/2/13132/12032012dsc08282_copia_Form_10.jpg "<a href='https://www.alaquas.org/ficheros/documentos/2012/2/13132/12032012dsc08282_copia_Form_10.jpg' target=_blank><i class='fa fa-external-link' aria-hidden='true'></i>.Recull el que ha deixat el teu gos, als col·legis d'Alaquàs</a>")

El Consell de Xiquets i Xiquetes d'Alaquàs posa en marxa per tots els col·legis de la ciutat una campanya de sensibilització sobre la recollida d'excrements canins i la neteja als carrers

El Consell de Xiquets i Xiquetes d'Alaquàs ha posat en marxa per tots els col·legis de la ciutat la campanya informativa "Recull el que ha deixat el teu gos", una iniciativa per sensibilitzar l'alumnat sobre la importància de la recollida d'excrements canins així com la neteja als carrers. Aquesta campanya és el resultat d'un treball previ de reflexió i propostes en què els membres del Consell han mostrat molt d'interès pel problema de la brutícia causada pels excrements dels gossos.

La campanya d'informació es va iniciar el passat mes de febrer i consisteix en una sèrie de xerrades en què els mateixos membres del Consell de Xiquets i Xiquetes informen als seus companys dels avantatges de tindre una ciutat neta i uns parcs públics lliures d'excrements i brutedats. En la mateixa xerrada, els alumnes prenen consciència també de la importància del reciclatge, de mantindre els carrers nets i se'ls convida a ser més participatius i a transmetre les seues preocupacions i suggeriments per construir entre tots i totes aquesta ciutat.

L'activitat es completa amb la distribució d'un fullet explicatiu amb el que es vol cridar l'atenció de tots els xiquets i xiquetes, per tal de demanar-los que siguen conscients de la importància de recollir els excrements canins i se'ls transmet que siguen ells els primers en donar exemple en aquest tema per tal de traslladar-lo als seus familiars.

El Consell de Xiquets i Xiquetes d'Alaquàs va nàixer l'any 2002 amb l'objectiu de dotar els i les més joves de la ciutat d'un marc per a expressar les seues preocupacions aportant valoracions, propostes i suggeriments per tal de contribuir en la construcció, desenvolupament i millora d'Alaquàs. El Consell realitza sessions ordinàries per informar i assessorar l'Ajuntament d'Alaquàs sobre les inquietuds i les necessitats de la infància, realitzant, així, les seues propostes d'actuació i plantejant suggeriments i idees que els permetran participar i intervindre en els assumptes municipals.